รบกวนกรุงเทพมหานคร ดูตัวอย่างกรณีเสาไฟฟ้าเอียงของที่จังหวัดลพบุรีนะครับ ว่าการไฟฟ้าส่วนภูมิภาคเข้าดำเนินการให้รวดเร็วมากขนาดไหน แจ้งเมื่อ  25 ม.ค. 66 แล้ว 27 ม.ค. 66 เขารายงานมาแล้วว่าดำเนินการแล้ว ฝากประสานการไฟฟ้านครหลวงเร่งปรับตั้งเสาไฟฟ้าที่เอียงตามสถานที่ต่างๆ ทั่วกรุงเทพมหานครให้ตั้งตรง อาทิ เสาไฟฟ้า ที่อยู่ตรงเสาป้ายบอกซอยเพชรเกษม 20 แยก 7 ที่มีเสาไฟฟ้าเอียงอยู่ด้านข้าง ดังที่แจ้งร้องเรียนทาง TraffyFondue หมายเลข 2022-KVYB84 ซึ่งแจ้งผ่านกรุงเทพมหานคร เมื่อ 21 ธ.ค. 65 แล้วส่งต่อให้การไฟฟ้านครหลวงในวันเดียวกัน แล้ว 22 ธ.ค. 65 การไฟฟ้านครหลวง เขตธนบุรี รายงานกลับมาว่ากำลังดำเนินการตรวจสอบแก้ไขครับ หลังจากนั้นก็หายไปเลยจนวันนี้วันที่ 27 ม.ค. 66
หากเกิดล้ม จะขวางการสัญจร และอาจเสียหายต่อชีวิต และทรัพย์สินของประชาชนด้วย จึงใคร่ขอให้กรุงเทพมหานครประสานงานกับการไฟฟ้านครหลวง ทุกพื้นที่ในกรุงเทพมหานครปรับปรุงเสาไฟฟ้าที่เอียงให้ตั้งตรงแข็งแรง และหมั่นตรวจสอบเสาไฟฟ้าให้แข็งแรง ปลอดภัย ไฟฟ้าไม่รั่ว ไม่เสี่ยงไฟไหม้ ไม่เสี่ยงเอียงล้ม โดยถ้าปรับปรุง คาดว่าจะทำให้ประชาชนปลอดภัยขึ้น บ้านเมืองสวยงาม ดูมีคุณภาพชีวิต จากความมีมาตรฐานของสาธารณูปโภคที่สมบูรณ์